Det tager kortere og kortere tid at komme af med sin villa eller sit rækkehus, hvis man bor i Nordjylland. Det viser nye nøgletal fra Boligsiden.dk. I august er salgstiden faldet med 2,7 procent. Det betyder, at en villa eller et rækkehus i Nordjylland i gennemsnit ligger til salg i 195 dage, inden det bliver solgt. Liggetiden har ikke været så lav siden august 2011. Her var salgstiden på 188 dage. På trods af at salgstiderne er faldene, så er nordjyderne stadig nogle af dem i landet, der har allersværest ved at få solgt boligen. Liggetiden på 195 dage er nemlig den andenlængste i hele landet. Det er kun i region syddanmark, det tager længere tid at få solgt villaen eller rækkehuset. Her ligger husene i gennemsnit i 196 dage, inden de bliver solgt.

Referat:
Liggetiderne på huse og villaer i Nordjylland er lige nu på det laveste niveau i mere end fem år.